Папярэдні зварот у Генеральную пракуратуру быў перанакіраваны ў Міністэрства адукацыі Рэспублікі Беларусь, якое прапанавала перавесці дзяцей у Жамчужненскую СШ, дзе ёсць беларускамоўны клас. Не згадзіўшыся з такімі ўмовамі, бацькі звярнуліся ў Генеральную пракуратуру паўторна, але вынікаў гэта не дало. У гарадской гімназіі №4, дзе навучаюцца Яся Малашчанка і Аліса Філіпчык, як і ва ўсіх астатніх установах адукацыі горада, вучыць на беларускай мове дзяцей не плануюць.